เรื่องร้องเรียน (ถนน,ร้องเรียน,เสียงรบกวน) วันที่ 2023-08-03 07:42:58 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030713
ขอเสนอความคิดเห็นเกี่ยวกับกรณีการมีคำสั่งเพิกถอนใบอนุญาตก่อสร้างคอนโด.......กรุงเทพมหานคร เนื่องจากประชาชนแจ้งว่า ศาลปกครองสูงสุดมีคำสั่งเพิกถอนใบอนุญาตก่อสร้างคอนโด.......เนื่องจากทางเข้า-ออก สู่ถนนสาธารณะมีความกว้างไม่ถึง 12 เมตรนั้น ประชาชนแจ้งว่า ก่อนหน้านี้ชาวบ้านในพื้นที่ได้รับความเดือดร้อนจากคอนโดมิเนียมดังกล่าว อาทิ สิ่งของหล่นใส่บ้านเรือน เสียงดัง ฯลฯ จนกระทั่งคอนโดมิเนียมก่อสร้างมาถึง 7 ปีแล้ว ทางศาลปกครองเพิ่งจะมีคำสั่งเพิกถอน และหลังจากมีคำสั่งเพิกถอนควรประกาศให้ลูกบ้านย้ายออกและทำการรื้อถอนอาคาร แต่ทางกรุงเทพมหานครกลับไม่ประกาศให้รื้อถอน แต่ให้ทางคอนโดมิเนียมไปหาซื้อที่ดินเพื่อขยายหน้าถนนให้ถูกต้อง ประชาชนมองว่า เป็นการช่วยเหลือกลุ่มนายทุน และในพื้นที่ดังกล่าวยังมีคอนโดมิเนียมโครงการอื่นๆที่ก่อสร้างไม่ถูกต้องอยู่แต่กลับได้รับอนุญาต จึงเห็นควรให้มีการตั้งคณะกรรมการสอบสวนกรณีดังกล่าว ว่าใครเป็นผู้อนุญาต และมีการดำเนินการตามกฎหมายต่อไปหากพบว่าเป็นการทุจริต (ประชาชนประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata